代動詞

**代動詞**，代詞一種，語法省略一種，用字用部份短語代替動詞，代替動詞短語，即跟住動詞嗰短語。咁樣慳返力水，唔使重覆晒成句。咁好似代名詞，祇不過目標名詞轉動詞。一般搵個動詞代替原本動詞，叫替代動詞。佢屬於語言學上回指語，要有上文下理先用得。

代動詞用法非常簡單，唔似代名詞咁複雜多變，文法教科書亦會話省畧，唔專登畀名。所以一般祇會喺語言學提及。

並非種種語言都要另搵代動詞去省畧，例如廣東話咁，用返原本動詞就得，但都代動字。文言亦有**為**字。

英文經典一例，教堂結婚，主禮牧師神父講一堆話，你願唔願意點點點，之後新人就答「I **do**」，亦即我願意。呢度**do**代替晒一大堆字，就唔使重覆講。同英文**do**，法文會用 **faire**，瑞典文就用 **göra**，都屬於代動字範疇。

代名詞同代動詞，角色好似。兩者都係回指語，有共指，代替到好複雜語法結構。正正咁複雜，轉代動詞做普通動詞，唔係下下都得。所以代動詞，就好似代名詞咁，唔止語言風格替換咁簡單。不過，好多語言入面，好似英文、法文同瑞典文咁，揀代動詞定用返原本動詞，大多數情況都會揀用返。現代法文入面，用返原本動詞，高達八成，用代動詞得兩成。有時根本用唔到代動詞，皆因句中涉及唔同賓語**。**代替動詞短語愈複雜，用代動詞場合就愈多。不過被動語態，就無咁常見。

同其他文法一樣，講到好似實牙實齒咁，但語言始終模模糊糊，代動詞一樣會模模糊糊，語言學家都會因代動詞困惑。

## 名
**代動詞**，或者叫**代動字**。

英文叫**pro-verb**。亦有學者叫**proverb**，之不過後者通常指諺語、格言、俗語之類。
## 廣東話
廣東話句法，靈活過歐洲語言好多，句中唔一定有動詞。代動詞未必好確定。要省畧會直接用返原本動詞，唔使代動詞。無論後面長短都會用。

* 我尋晚見到流星，原來佢都見到。
* 我買一打橙，你買唔買。

代動詞之中，**做**字比較明確。

* 我搞唔掂。你來**做**。
* 你要我殺人放火。我**做**唔到。
* 洗衫煮飯邊個**做**。

有其他類似省畧。係咪代動字就可圈可點。

**係**字，雖則正確來講，屬於繫詞。**係**字出自**是**字，文言**是**字有擔當代名詞，**是**乃仁術也，**是**句中角色位做名詞，而代成齊宣王所講件事。**係**字呢度角色，亦可以話代咗前面嗰件事。

例如

* 我去咗長洲，原來佢都去咗。
* 我去咗長洲，原來佢都**係**。

亦可以睇成強調句，習慣上咁答亦無不可，但呢個祇不過推斷。

* 我**係**去咗長洲，原來佢都**係**。

再多個例

* 我中意滑水，佢都中意。
* 我中意滑水，佢都**係**。
* 我**係**中意滑水，佢都**係**。

**來**字，亦屬於可圈可點代動詞。**來**字附帶走近意思，就算歸入代動字，亦屬於附帶額外意思代動字。

* 我搞唔掂。你來搞。
* 我搞唔掂。你**來**。

**有**字，唔明確代動字。

* 甲話。我做開健身。乙答。我都做開。
* 甲話。我做開健身。乙答。我都**有**。

但亦可以睇，成原本慳咗個有字，而答者按常答有字。

* 甲話。我**有**做開健身。乙答。我都**有**。

## 文言
文言代動字有**為**字。例

* 漢書賈誼傳。夫移風易俗，使天下回心而鄉道，類非俗吏之所能**為**也。

**為**字代替咗前兩組動詞短句。

又例如

* 論語子張。叔孫武叔毀仲尼。子貢曰，無以**為**也，仲尼不可毀也。

**為**字代替毁仲尼。

## 日文
日文有代動詞，同其他語文一樣，有，但多極有限。代動字有**する**同**やる**。代得好闊，單一動詞得、動詞短語得、從句得，甚至整句都得。代指有兩方面，會直接代替前面語境，同埋會濃縮前文內容。

## 英文

代動詞，英文叫**pro-verb**，呢個字英文語言學界，十九世紀開始就有用。當中經典例，就係動詞**do**嘅唔同形式。例如想講，我中意套戲。佢都鍾意。會寫成，I liked the movie; she **did** too.**。did**即**liked it**。廿一世紀，學者仍然討論 **do**同埋**do it** 喺呢種語境精確語法功能。

英文無專門代動詞，助動詞同連動詞會接原形動詞。咁佢哋就兼任埋代動詞，靠語境去暗示省略咗動詞，唔直接講出來。助動詞have同be，喺完成式、進行式同被動式，可以省畧分詞，做埋代動詞。

句中無助動詞，無連動詞，咁英文就用do做代動詞。但前面動詞be以及佢變形，就唔可以用do代替。

後面代動詞例

* *Who can tell? &#x2014;No one *'can** .''
* ''Why can't he do it? &#x2014;He **can** ; he just **won't** .''
* ''I like pie, as **does** he .''
* ''Why did you break the jar? &#x2014;He **made** me .''
* ''Can you go to the park? No, I **can**not [go to the park].''

留意，句中好多助動詞時，有啲都省略埋。例如，有人問Who's been leaving the milk out of the refrigerator?答You've been doing it定You have been定You have，意思都一樣。

由於to不定式，查實由虛詞to加上原形動詞組成，而原形動詞省略咗，所以to本身就兼做代動詞，代表成個「to不定式」。

* ''Clean your room! &#x2014;I don't want **to** .''
* ''He refused to clean his room when I told him **to** .''

有啲方言省略埋原形動詞或過去分詞，重有個代動詞用法**do so**。舉例<u>He asked me to leave, so I did so.</u>**。**同上面提過用法唔同，**do so**可以用喺任何語法結構入面。不過，如果語境本身用得其他代動詞，**do so**聽落就太正式。舉例<u>I want to get an 'A', but **to do so**, I need to get a perfect score on the next test.</u>**。**對比下，<u>I want to get an 'A', but I can't **do so**.</u>，意思一樣，但語氣冇咁正式。補充一下，so亦可以視為[[代副詞]]。

英文唔同對象，就唔用代動詞。<u>I will **read** your letter every day, as a Christian **reads** the Gospels**.**</u>
英文來講，代動詞可以用喺直接結構，即[[賓語]]前面無[[介詞]]嗰啲動詞短語，亦可以用喺帶有間接結構，即賓語前面有介詞。後者，動詞短語中有介詞，用代動詞時，個介詞會點處理就要視乎語言同語境而定。介詞可以省略、加返落去、原樣複製、或者改變咗。<u>You can organize voicemail in folders **as you do with email**.</u>。句中**with**就咁插入配合代動詞**do**，令語意保持清晰。

有啲書，好似[[英語語法大全]]，認為代動詞純粹替代，同代名詞嗰種共指唔一樣。

英文主要用直接賓語，而無介詞會經代動詞反映出來，例如，<u>You don't love me as much as I do you</u>中，do無介詞。不過，舊時就唔同，介詞加得喺代動詞後面，狄更斯有例。<u>She let him go — as a cat might have done **to** a mouse.</u>。現代，尤其喺網絡，傾向喺代動詞前面，或者複雜動詞短語前面，加返介詞**with**，好似<u>As you **do with** your driver, you need to swing this club with a sweeping motion.</u>。

== 瑞典文 ==
[[瑞典文]]有**göra**，大概做或整咁解。瑞典語語言學家眼中，歸入[[代詞動詞]]（）或[[代詞動詞短語]]（），後者反映咗 göra 通常會同代名詞一齊用，例如 göra det，意思做呢個。

代動詞短語通常會用間接結構表示受詞，喺呢啲短語入面，以前如果原本嘅動詞有用介詞，喺代動詞短語通常都會省略，但現今無論原本動詞短語有冇介詞，代動詞短語都必須用固定介詞 **med**，就算用咗之後句句子好怪都一定要，例如，<u>Den här boken kan du läsa som man gör **med** de flesta böcker.</u>，意思，呢本書你睇得，就好似大部分嘅書我哋都睇得咁囉，呢度**med**固定要用，唔理原本動詞短語入面根本冇介詞。

== 法文 ==
法文代動詞叫動代名詞（）或者代用動詞（），由動詞**faire**擔任，意思做或者造。**faire**好似英文**do**咁，可以代替之前出現過動詞短語，但係法語語言學教授奧洛菲艾力桑（）畀咗個例，｢Les ouvriers de l'entreprise Dardart se rendirent au café Le Transatlantique pour prendre l'apéritif, comme ils le faisaient une fois par semaine｣（意思，達達公司啲工人，去咗横大西洋咖啡室飲開胃酒，佢哋不溜都一個禮拜都去一次㗎啦），講解法文嘅代動詞，唔純粹係替代，是關句中 ｢se rendirent au café Le Transatlantique pour prendre l'apéritif｣（去咗横大西洋咖啡室飲開胃酒）如果唔用 **le faisaient**（一直做開呢件事）代咗，｢une fois par semaine｣（一個禮拜一次）喺呢度後面嘅比較子句 就無論點擺都唔會啱文法。

法文入面，如果代名詞做賓語，就唔用代動詞，例如英文句 ｢You don't love me as much as I do you.｣ 呢句唔得用法文代動詞 fais 來譯。法文中，代動詞同賓語之間，可四個介詞，de、pour、avec 同 à，當中 de 最常用，但排第三 avec，用得愈來愈密，奧洛菲艾力桑解釋話，avec 同英文with，同瑞典文 ，意思用法都相近，啲人容易接受。

== 俄文 ==
俄文唔用代動詞，但有少數例外。其一**делать это**，意思做呢樣嘢，用法同英文do it差唔多，但係好少見。另一例，口語入面用極粗俗，俄文叫**мат'''。呢個動詞，由最常用粗口字根生出來，無咗字面意思，佢意思幾乎完全靠詞綴同語境去決定。

## 參考資料

## 註

## 來源

* 
* 
* 
* 
* 
* 
* 
* 
*